
Subsemnatul, Breană Petre Dragoș, șef Serviciu Patrimoniu Local și Monitorizare Servicii Publice din cadrul Primăriei orașului Boldești – Scăeni, analizând "Proiectul de Hotărâre privind atestarea apartenenței la domeniul public al oraşului Boldeşti-Scăeni a unor bunuri”, am constatat următoarele: 
 - În urma finalizării lucrării de investiție ,,Gospodărie apă Seciu, în orașul Boldești-Scăeni, județul Prahova” au rezultat mijloace fixe în valoare de 828.183,90 lei, recepționate în baza procesului-verbal de recepție la terminarea lucrărilor numărul 5363/12.05.2020. 
- În urma finalizării lucrării de investiție ,,Modernizare și extindere rețele canalizare oraș Boldești-Scăeni etapa II” au rezultat mijloace fixe în valoare de 713.652,55  lei,  recepționate în baza procesului-verbal de recepție la terminarea lucrărilor numărul 7009/21.04.2023.
- În urma finalizării lucrării de investiție ,,Extindere și modernizare rețele canalizare oraș Boldești-Scăeni” au rezultat mijloace fixe în valoare de lei 26.804.531,84 recepționate în baza procesului-verbal de recepție la terminarea lucrărilor numărul 18531/11.10.2023.
- În urma finalizării lucrării de investiție ,,Montare grup pompare și container Gospodăria de apă Scăeni” au rezultat mijloace fixe în valoare de 209.914,09 lei, recepționate în baza procesului-verbal de recepție la terminarea lucrărilor numărul 580/12.01.2024.
Potrivit legislației în vigoare bunurile  rezultate în urma finalizării investițiilor mai sus menționate trebuie să facă parte din domeniul public al localității. 
Față de cele mai sus menționate, consider că inițierea acestui Proiect de hotărâre este necesară și oportună.

